Amalá ai Asiría, yǎ á nə́ éngə̄ŋ mə́lúmuna dzáma, m̀bə́ŋ yā ólūn wáma ó ngávə́ mɔ́. 6Mə malóm nyē nə́ á woŋ bəbə̂ məyɔŋ á nyɔ́l, mə malóm nyē nə́ á kə lúman ai ńnam mawóg ai wá ólūn; a man bɔ fadi ákūmá dábán, a manə́ bɔ kɔɔdɔ anə́ bákɔɔdɔg m̀bɔdɔ̌g yā ńdzɔ̄ŋ. 7Dá, Asiría ǎ yə̌m kig nâ, éyə̄ á nə́ nālá, ǹnə́m wóé wâtsǒg kig édílī; ǹyián wóé ó nə hə nâ á man wé bod éwówê. 8A kɔ́bɔ̄ nâ: "Bədzóē báma bə́sə və miǹkúkúmá bɔ́ bə́sə a? 9Kalno a sə́ anə́ Karkemish a ? Hamǎth kig anə́ Arpat a ? Samaría anə́ Dámas a ? 10Ḿból wɔ́ wámā ó ngánamba bídzóē byálugu bikálan, á bikálan byábán byálod ébí yā Yērúzalɛm ai Samaría. 11Ákyaí mə̄ ngábɔ Samaría ai bikálan bíé, éyə mə zaag bɔ̌ tə bɔ̌ nālá ású Yērúzalɛm ai zěn fé ?" 12Ókāŋ hḿ Ńtondôbə ǎ yi mana ésīé dzíé á Yērúzalɛm ai á ńkǒl Síon, a sɔ́ hḿ vəŋan ábə Asiría yǎ á nə və ǹnə́m ó fúguzu nyé ai məbún ai məbəbə mə́ndóg.